Timo Soini
Timo Soini Res apud Vicidata repertae: Nativitas: 30 Maii 1962; Rauma Patria: Finnia Timo Soini (Raumoae natus die 30 Maii 1962) est politicus Finniae et a die 29 Maii 2015 minister a rebus externis, primo ministro Juha Sipilä. Timo Soini est alumnus universitatis Helsingiensis ubi philosophiae politicae studuit. Olim factionis ruralis sodalis, anno 1995 cum aliis factionem novam condidit Finnorum. Legatus est ad Parlamentum Finnicum a die 19 Martii 2003 ad 13 Iulii 2009, rursusque a die 20 Aprilis 2011. Annis 2009-2011 ad Parlamentum Europaeum legatus est. Cum factionem libertatis Britannicae (duce Nigello Farage interdum collaboravit. Minister rerum Europaearum eodemque tempore minister a rebus externis die 29 Maii 2015 factus est, Lenitae Toivakka et Erkki Tuomioja successor. Hoc officium usque ad 6 Iunii 2019 implevit, successore Pekka Haavisto, at illud usque in diem 5 Maii 2017, successore Sampo Terho.